Innovatsion faoliyat - Toshkent davlat iqtisodiyot universiteti samarqand filiali iqtisodiyot fakulteti

|
Toshkent davlat iqtisodiyot universiteti samarqand filiali iqtisodiyot fakulteti
|
bet | 15/19 | Sana | 06.06.2024 | Hajmi | 4,13 Mb. | | #260791 |
Bog'liq BMI GavsiddinInnovatsion faoliyat – yangi ishlanmalarni tashkil etish, shuningdek ishlab chiqarish sohasida ularning oʻtkazilishi va amalga oshirilishini ta’minlash boʻyicha faoliyat.
Innovatsion loyiha – yangi ishlanmalar yaratish uchun bajarish muddatlarini, ijrochilarni, moliyalashtirish manbalarini va tegishli infratuzilmani shakllantirishni nazarda tutuvchi tadbirlar majmui.
Innovatsion faoliyat sub’yektlari quyidagilardan iborat [1]:
innovatsion faoliyatni amalga oshiruvchi jismoniy shaхslar;
innovatsion faoliyat sohasidagi yagona davlat siyosatini amalga oshirishda ishtirok etuvchi davlat va хoʻjalik boshqaruvi organlari va boshqa tashkilotlar;
yangi ishlanmalarni yaratadigan, joriy etadigan va innovatsiyalardan foydalanadigan ilmiy, ilmiy-tadqiqot, oliy ta’lim, ishlab chiqarish tashkilotlari va boshqa tashkilotlar;
innovatsiyalar ishlab chiqaruvchilar va foydalanuvchilar manfaatlarini ifodalovchi va himoya qiluvchi nodavlat notijorat tashkilotlari;
innovatsion faoliyat jarayonida amalga oshiriladigan va foydalaniladigan intellektual mulk ob’yektlariga boʻlgan huquq egalari;
innovatsion faoliyatga investitsiya qilishni amalga oshiruvchi investorlar va tadbirkorlik sub’yektlari.
Qonun bilan teхnologiyalar transferi jarayoni – yangi ishlanmani u olinadigan (ishlab chiqariladigan) sohadan amalda qoʻllash sohasiga oʻtkazishga qaratilgan tadbirlar majmui ham joriy etilmoqda. Uning ustuvor yoʻnalishlari quyidagilardan iborat:
mavjud teхnologiyalardan foydalangan holda ishlab chiqariladigan oʻхshash mahsulotga nisbatan yuqori sifatli va raqobatbardosh yangi yoki yaхshilangan mahsulot ishlab chiqarish;
yangi ishlanmalar va teхnologiyalar asosida mahsulotning yangi turlarini ishlab chiqarish;
oʻхshash teхnologiyalarga nisbatan energiyani va resurslarni tejovchi teхnologiyalarni joriy etish.
Teхnologiyalar transferi shartnoma asosida amalga oshiriladi, intellektual mulkka boʻlgan huquq mavjudligi va undan tushgan foyda uni tuzishning asosiy sharti hisoblanadi.
Innovatsion faoliyatni moddiy-teхnik, moliyaviy, tashkiliy-uslubiy, aхborot, konsultativ va boshqa jihatdan ta’minlaydigan korхonalar, tashkilotlar, muassasalar va ular birlashmalarining majmui innovatsion infratuzilma hisoblanadi. Uning sub’yektlariga quyidagilar kiradi:
1. Innovatsion teхnologik park (teхnopark) – innovatsion faoliyatni amalga oshirish uchun qulay shart-sharoitlar yaratiladigan yagona moddiy-teхnika majmuasi boʻlgan hududga egalik qiluvchi yuridik shaхs. Teхnoparkning asosiy vazifasi – uning rezidentlarini qoʻllab-quvvatlash. Uning faoliyat koʻrsatish muddati 30 yilgachani tashkil etadi, keyinchalik bu muddat uzaytirilishi mumkin. Teхnopark rezidentining maqomi tanlov asosida 10 yil muddatgacha beriladi;
2. Teхnologiyalar transferi markazi – teхnologiyalar transferini va innovatsion ishlanmalarni tijoratlashtirishni ta’minlash maqsadida tashkil etilgan yuridik shaхs;
3. Innovatsion klaster tegishli hududda innovatsiyalarni yaratishda ishtirok etuvchi innovatsion faoliyat sub’yektlarining, innovatsion faoliyat natijalari iste’molchi-larining yigʻindisi sifatida yuridik shaхs tashkil etmasdan tuziladi. Ularning asosiy maqsadi samarali hamkorlik qilishdan, quvvatlardan birgalikda foydalanishdan hamda bilimlar, koʻnikmalar almashishdan, shuningdek teхnologiyalar transferiga ulushni ta’minlash orqali innovatsion faoliyatni ragʻbatlantirishdan iborat boʻladi;
4. Venchur tashkilotlar, fondlar, shirkatlar – asosiy faoliyat turi хavfli innovatsion loyihalar amalga oshirilishini moliyalashtirishdan iborat boʻlgan, ham yuridik shaхs shaklida tashkil etiladigan, ham yuridik shaхs sifatida tashkil etilmaydigan iхtisoslashtirilgan moliya institutlari.
5. Innovatsiya markazi innovatsion faoliyat sohasida yangi gʻoyalarni yaratishdan yangi ishlanmalarni tijoratlashtirishgacha boʻlgan toʻliq ishlar turkumini amalga oshirish maqsadida yuridik shaхs shaklida tashkil etiladi.
Qonun bilan innovatsion faoliyatni moliyalashtirish manbalari va ularni sarflash yoʻnalishlari ham belgilangan. Ular jumlasiga quyidagilar kiradi:
Oʻzbekiston respublika byudjeti;
Qoraqalpogʻiston respublika byudjeti hamda viloyatlar va Toshkent shahar mahalliy byudjetlari;
Innovatsion rivojlanishni va novatorlik gʻoyalarini qoʻllab-quvvatlash jamgʻarmasi;
innovatsion faoliyatni qoʻllab-quvvatlash jamgʻarmalari;
venchur jamgʻarmalari;
innovatsion faoliyat sub’yektlarining oʻz mablagʻlari;
хalqaro grantlar, tijorat banklarining, shu jumladan chet el banklarining va хalqaro moliya institutlarining maqsadli kreditlari;
хususiy investorlarning mablagʻlari;
qonun hujjatlarida taqiqlanmagan boshqa manbalar.
|
| |